KÉSŐRE JÁR MÁR

Egy egész napos próba -
így készültünk a showra
mindannyian lázban égtünk már.

És eljött hát az este,
a közönség csak leste,
ahogy a latin banda a színpadra feláll.

	A tömeg hangja szállt,
	a koncert kezdetére várt.

És kigyúltak a fények,
felgördült a függöny,
együtt tomboljuk majd át az éjszakát.

És rákezdett a banda:
a reggae, a funky, a szamba
ritmusára mozdult minden láb

	Későre jár már,
	de a zene meg nem áll.

Zengjen még az ének,
peregjen a konga,
nyúzd a húrt és sikíts jó gitár!

Kezeket fel magasra!
Mi nem várunk a tapsra,
ha jó a party, lesz még folytatás...

	Későre jár már,
	fújjunk rá!

Ha bírod még a táncot, 
csak forgasd meg a párod!
Ez az utolsó dal mindenkinek jár.

S ha éjfélt üt az óra,
másnap kezdjük újra.
Ez az, ami hajt, nyomjuk tovább...

	Későre jár már,
	de a ritmus meg nem áll.